stanford-oval/wikipedia huggingface dataset:
חוסה לואיס רודריגס (כדורגלן אורוגוואי)
קריירת מועדונים

רודריגס גדל במחלקת הנוער של דאנוביו מליגת העל האורוגוואית. בשנת 2016 החל לשחק בקבוצה הבוגרת של המועדון, ובסך הכל ערך במדיה 104 הופעות ליגה, בהן הבקיע שישה שערים.
ב-29 ביולי 2019 הושאל רודריגס לראסינג קלוב מליגת העל הארגנטינאית. בסך הכל ערך הופעה אחת במדי המועדון, בתיקו 3-3 נגד טאז'רס במסגרת הליגה.
ב-13 בספטמבר 2021 חתם רודריגס בפניקס מליגת העל האורוגוואית. הוא ערך 14 הופעות ליגה במדי המועדון, בהן הבקיע שני שערים.
ב-6 בינואר 2022 חתם רודריגס בנסיונל מליגת העל האורוגוואית.
קריירה בינלאומית

ב-10 בנובמבר 2022 נכלל רודריגס בסגל נבחרת אורוגוואי בטורניר מונדיאל 2022, על-אף שלא שיחק במדי הנבחרת עד למועד הזימון.
הערות שוליים

↑  Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
| נבחרת אורוגוואי – מונדיאל 2022 |
| --- | --- | --- |
|  1 מוסלרה •  2 חימנס •  3 גודין •  4 אראוחו •  5 וסינו •  6 בנטנקור •  7 דה לה קרוס •  8 פליסטרי •  9 סוארס •  10 דה ארסקאטה •   11 נונייס •  12 סוסה • 13 וארלה •  14 טוריירה • 15 ואלוורדה • 16 אוליברה • 17 וינייה • 18 גומס • 19 קואטס • 20 טורס • 21 קבאני • 22 קאסרס • 23 רוצ'ט • 24 קאנוביו • 25 אוגרטה • 26 רודריגס • מאמן: אלונסו |  1 מוסלרה •  2 חימנס •  3 גודין •  4 אראוחו •  5 וסינו •  6 בנטנקור •  7 דה לה קרוס •  8 פליסטרי •  9 סוארס •  10 דה ארסקאטה •   11 נונייס •  12 סוסה • 13 וארלה •  14 טוריירה • 15 ואלוורדה • 16 אוליברה • 17 וינייה • 18 גומס • 19 קואטס • 20 טורס • 21 קבאני • 22 קאסרס • 23 רוצ'ט • 24 קאנוביו • 25 אוגרטה • 26 רודריגס • מאמן: אלונסו | אורוגוואי |
זיקית ארוכת-אף

| זיקית ארוכת-אף |
| --- | --- |
 זיקית ארוכת-אף
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנה
משפחה:: זיקיתיים
סוג:: זיקית מדגסקר
מין:: זיקית ארוכת-אף
שם מדעי
 Calumma nasutum ‏דומריל וביברון, 1836
תחום תפוצה


זיקית ארוכת-אף (שם מדעי: Calumma nasutum) היא מין של זיקית החיה במדגסקר על ענפי העצים. היא שייכת לסוג
זיקית מדגסקר שבו זיקיות גדולות כמו זיקית פארסון, אך היא קטנה בהרבה ממנה.
מאפיינים

אורכה של זיקית זו רק 15 ס"מ, והיא בעלת צבעים ירוקים כהים עד אפורים עם גוון צהוב מצידי הגוף. הראש קטן ובעל עיניים גדולות צהובות והפה קטן. מעל החוטם ישנה קרן דקיקה וחרוטית בצבעים משתנים. הזיקית נעה על העץ עם כפותיה הרחבות ותופסת את הענפים.
היא קטנה וחיה ביערות של מדגסקר בחיפוש אחר חרקים קטנים שונים. זיקית זו צריכה להתמחות בחרקים קטנים יחסית ולעיתים אפילו אז החרק מצליח לברוח ממנה. היא תופסת את הטרף בלשונה הדביקה.
ראו גם

הפארק הלאומי מרוג'ג'י
הערות שוליים

↑  זיקית ארוכת-אף באתר הרשימה האדומה של IUCN
וילי יאנג

ויליאם דייוויד "וילי" יאנג (אנגלית: William David "Willie" Young; נולד ב-25 בנובמבר 1951) הוא כדורגלן עבר סקוטי.
קריירה

בתחילת דרכו הביעו בו התעניינות מספר מועדונים כגון קובנטרי סיטי והארטס, אך לבסוף הוא חתם באברדין, ושיחק שם בין 1970 ל-1975. הוא היה בלם חסון וגבוה, ובסך הכל הבקיע 14 שערים ב-187 משחקים. בתקופה זו הוא השתתף בחמישה משחקים במדי נבחרת סקוטלנד בכדורגל עד גיל 23, כאשר את הופעת הבכורה הוא עורך מול הנבחרת המקבילה של ויילס ב-1972.
הוא הוחתם על ידי טוטנהאם הוטספר בספטמבר 1975, והשתתף ב-88 משחקים במשך שתי עונות בספרס. במרץ 1977 הוא הוחתם על ידי ארסנל תמורת 80,000 לירות שטרלינג. יאנג זכה למקום קבוע בהרכב של ארסנל מיד לאחר הגעתו, והשתתף בשלושה משחקי גמר רצופים של גביע ה-FA; רק הגמר של 1979 הסתיים בניצחון לטובת ארסנל. בגמר השלישי (1980) הוא ביצע עבירה מאחור על פול אלן מווסטהאם יונייטד, שהיה השחקן היחיד בדרך לשער של ארסנל. הוא לא הורחק כיוון שבאותה תקופה לא נקבע הכלל האוסר על עבירה זו. המשחק הסתיים בניצחון של וסטהאם בתוצאה 1 - 0, משער של טרבור ברוקינג.
יאנג המשיך לשחק בארסנל עד עונת 1981/1982, אז איבד את מקומו בהרכב לכריס וייט. הוא השתתף בסך הכל ב-237 משחקים והבקיע 19 שערים במדי ארסנל. בדצמבר 1981 הוא עבר לנוטינגהאם פורסט תמורת 50,000 לירות שטרלינג, והשתתף שם ב-64 משחקים במשך כשתי עונות. ב-1983 הוא הצטרף לנוריץ' סיטי, אך לא הצליח לזכות במקום קבוע בהרכב בעקבות פציעות שמהן סבל; הוא פרש בנובמבר 1984 לאחר שהשתתף במשחקים אחדים במדי ברייטון אנד הוב אלביון ודרלינגטון.
יאנג עזב את תחום הכדורגל לאחר פרישתו, וניהל פאב בקרבת נוטינגהאם. לאחר מכן הוא עבד כמנהל מקלט לכלבים בכפר בוטספורד שבלסטרשייר. מדי פעם הוא משמש פרשן בתוכנית Scotsport של הטלוויזיה הסקוטית.
לקריאה נוספת

טוני מתיוס, WHO'S WHO OF ARSENAL (עמוד 315), מיינסטרים,‏ 2007 (ISBN 1-84596-232-X)
ח'וסת

| --- | --- |

מראה כללי
 מדינה:  אפגניסטן אפגניסטן
 מחוז:  ח'וסת
 ראש העיר:  מוחמד נבי עמרי
 שפה רשמית:  פשטו 
 שטח:  418.2 קמ"ר
 גובה:  1,225 מטרים
 אוכלוסייה:  ‏
  ‑ בעיר:  156,106 (21 בספטמבר 2020)
  ‑ צפיפות:  373.3 נפש לקמ"ר (21 בספטמבר 2020)
 קואורדינטות:  33°20′00″N 69°55′00″E﻿ / ﻿33.333333333333°N 69.916666666667°E﻿ / 33.333333333333; 69.916666666667 
 אזור זמן:  UTC +4:30
 http://khost.gov.af/
  מפת מיקום  מפה מפורטת   (למפת אפגניסטן מוגדלת) קאבול קנדהאר הראת מזאר-י שריף ג'לאלאבאד לשכר גאה תאלקאן שברגאן ע'זני א י ר א ן  פקיסטן הודו סין טג'יקיסטן אוזבקיסטן טורקמניסטןח'וסת(למפת אפגניסטן רגילה) קאבול קנדהאר הראת מזאר-י שריף ג'לאלאבאד לשכר גאה תאלקאן שברגאן ע'זני א י ר א ן  פקיסטן הודו ס. טג'יקיסטן אוזבקי. טורקמניסטןח'וסת  he tabBackground:;tabBorder:#aaa;defaultTab:0;
 
ח'וסת (בפשטו ובפרסית: خوست) היא עיר בדרום-מזרח אפגניסטן ובירת המחוז הקרוי על שמה. בח'וסת קיימת אוניברסיטת שייח' זאיד ונמל התעופה ח'וסת המשמש את העיר וסביבתה. על פי תחזית רשמית לתאריך 21 בספטמבר 2020, התגוררו בח'וסת 156,106 בני אדם.
גאוגרפיה

ח'וסת שוכנת על מישור בגובה 1,225 מטרים, משתרעת לכיוון מזרח כ-40 קילומטרים עד גבול אפגניסטן-פקיסטן ומרוחקת כ-150 ק"מ דרום-מזרחית לבירה קאבול.
גאוגרפיה > אקלים

בח'וסת אקלים צחיח למחצה והיא ידועה במזג אוויר נעים למדי, עם ממוצע של 4.8 מעלות צלזיוס, אם כי בח'וסת החורף מתון יותר בהשוואה לחורף בערים גבוהות יותר ומושלגות יותר ברחבי אפגניסטן.
באופן חריג באפגניסטן, כמות המשקעים השנתית בח'וסת עומדת על 475 מילימטרים. עם זאת, ברוב השנה ח'וסת נותרת חמה ויבשה, ולרוב לא יורדים גשמים ניכרים במהלך הקיץ.
היסטוריה > הסובייטים באפגניסטן

במהלך המעורבות הצבאית של ברית המועצות באפגניסטן, הייתה נתונה ח'וסת במצור שנמשך למעלה מ-8 שנים. זאת לאחר שזמן קצר אחרי פלישת הסובייטים, השתלטו לוחמי גרילה אפגנים על הנתיב בין ח'וסת לגרדז ובכך עצרו את התקדמות הסובייטים.
במהלך המתקפה על המערות בז'אוואר, השתמשו הסובייטים בשדה התעופה של ח'וסת כדי להביא תגבורות נוספות לאזור, באמצעות מסוקי מיל מי-8.
היסטוריה > מלחמת האזרחים באפגניסטן

החל מאפריל 1995 הייתה העיר תחת שלטון הטליבאן.
היסטוריה > מלחמת אפגניסטן (2001–2014)

ח'וסת נמצאת תחת שליטה אמריקאית מאז 2001. בשל מיקומה במזרח אפגניסטן, הייתה העיר חממת גידול למורדים שניסו לסלק את האמריקאים מהמדינה. כמו מחוזות אחרים נוספים, ח'וסת היא בסיס הכוחות הלוחמים והצוות לשיקום המחוז (PRT), והיא נדרשת לתמרן בין הכוחות הלוחמים נגד המורדים ולסייע לצבא ומשטרת אפגניסטן, בעוד ה-PRT עוסק בשיקום.
ב-2007 ראה סגן אלוף סקוטי קאסטר מהדיוויזיה המוטסת ה-82 כי הדרך הטובה ביותר להגביל את פעילות המורדים היא לפרוס 187 צנחנים במתקני הגנה על הכוח המרכזי במחוז וסביב בתי המושלים, כדי לשמור על נוכחות ניכרת במרכזי האוכלוסייה ולסייע לצבא אפגניסטן.
היסטוריה > מלחמת אפגניסטן (2001–2014) > קרב 2009

ב-12 במאי 2009, מספר קבוצות של חמושים הסתערו על ח'וסת, ונכנסו לקרב בן 6 שעות מול כוחות צבאות ארצות הברית ואפגניסטן; לפי הדיווחים במתקפה השתתפו 10 מחבלים מתאבדים, שבעה הצליחו להתפוצץ ושלושה נורו בטרם מעשה.
היסטוריה > מלחמת אפגניסטן (2001–2014) > המתקפה על בסיס ה-CIA

ב-30 בדצמבר 2009 התפוצץ מחבל מתאבד בבסיס ה-CIA בח'וסת, והביא להריגתם של שבעה קציני CIA, ובהם מפקד הבסיס.
ב-18 בפברואר 2011 התנגש מחבל מתאבד במחסום משטרתי והרג 11 בני אדם.
ביטחון

ב-20 בנובמבר 2009 הביא פיצוץ למותם של שלושה אזרחים ולפציעת שלושה אחרים. לדברי מפקד החקירה, הפיגוע בוצע על ידי הטליבאן.
ב-24 בנובמבר 2009, על פי משרד הפנים האפגני, נהרגו שישה אנשים, בהם חמישה ילדים, כשפצצה בשלט רחוק התפוצצה בתחנת המים בח'וסת שנבנתה כחלק ממאמצי השיקום בעיר.
ב-14 ביולי 2011, על פי דובר ממשלת המחוז, נהרגו שישה אזרחים במסגרת פעילות של כוחות נאט"ו כשבעה קילומטרים מח'וסת.
הערות שוליים

↑  Afghanistan: Administrative Division (Provinces and Districts) - Population Statistics, Charts and Map, citypopulation.de
↑  אפגניסטן: מידע על תנועת הטליבאן, באתר refworld
↑  סיובן גורמן, פיצוץ באפגניסטן הביא להרס מרכז קריטי לפעילות ה-CIA, באתר וול סטריט ג'ורנל, ‏1 בינואר 2016
↑  מחבל מתאבד אפגני הרג 11 בח'וסת, באתר BBC
| --- | --- |
בקרת זהויות :  NLI: 987007566710305171  LCCN: n81071989  NARA: 10037825  VIAF: 130195395   WorldCat (עם VIAF): 130195395
חאבייר סולאנה

חאבייר סולאנה מדריאגה (בספרדית: Javier Solana Madariaga; נולד ב-14 ביולי 1942) הוא פוליטיקאי, דיפלומט ופיזיקאי ספרדי שכיהן מאז שנת 1999 כנציג העליון של מדיניות החוץ והביטחון המשותפת באיחוד האירופי וכמזכיר הכללי של מועצת האיחוד האירופי. עם כניסת אמנת ליסבון לתוקף בשנת 2009, בוטלה משרה זו והוחלפה במשרת הנציג העליון של האיחוד לענייני חוץ ומדיניות ביטחון, ואת מקומו של סולאנה תפסה הבריטית קתרין אשטון. במקביל הוחלף סולאנה גם כמזכיר הכללי.
סולאנה כיהן במשך 13 שנים כשר בממשלתו של פליפה גונסאלס בספרד בטרם מונה למזכיר הכללי של ברית נאט"ו בשנים 1995–1999.
רקע

סולאנה נולד בשנת 1942 במדריד שבספרד לאב שהיה מרצה לכימיה. אחיו לואיס נעצר עקב מעורבותו בפעילות נגד המשטר הרודני של גנרל פרנקו בספרד. סולאנה למד באוניברסיטת קומפלוטנסה של מדריד, ובתום לימודיו ב-1964 הצטרף למפלגה הסוציאליסטית הספרדית (PSOE), שפעלה אז מחוץ לחוק.
בשנים 1965 עד 1970 המשיך סולאנה בלימודים באוניברסיטאות שונות בארצות הברית בזכות מלגה של קרן פולברייט. בתקופה זו הוא השתתף בהפגנות מחאה נגד מלחמת וייטנאם וכיהן כנשיא אגודת הסטודנטים הזרים.
ב-1971 חזר סולאנה לספרד והתמנה למרצה לפיזיקת מצב מוצק באוניברסיטה האוטונומית של מדריד, שם גם קיבל תואר דוקטור במדעי הפיזיקה. במהלך שנות פעילותו האקדמיות פרסם סולאנה יותר משלושים מאמרים מדעיים בתחום הפיזיקה.
פעילות פוליטית בספרד

בדצמבר 1976, לאחר תום עידן פרנקו וכינון הדמוקרטיה בספרד, נבחר סולאנה למזכיר הארגון והעיתונות של הוועד הפועל של המפלגה הסוציאליסטית (PSOE). הוא כיהן בתפקיד זה במשך חמש שנים. הוא נחשב ידיד אישי ובעל ברית של מנהיג המפלגה, פליפה גונסאלס, ולאחד האנשים האחראים לתמורות שהתחוללו במפלגה בשנים שלאחר מותו של הרודן פרנקו. במאי 1977 היה סולאנה בין האנשים שליוו את גונסאלס לפגישה רשמית ראשונה עם המלך חואן קרלוס בארמונו.
ביוני 1977 נבחר סולאנה לכהן כחבר בבית הנבחרים הספרדי מטעם המפלגה הסוציאליסטית. לאחר שבבחירות 1982 זכתה המפלגה ברוב מוחלט בפרלמנט, כיהן סולאנה כשר התרבות בשנים 1982–1988, כשר החינוך והמדע בשנים 1988–1992, כשר החוץ בשנים 1992–1995 וכדובר הממשלה בשנים 1985–1988.
במהלך 13 שנות כהונתו כשר, סולאנה צבר מוניטין כאדם דיסקרטי וכדיפלומט מיומן. בשנים האחרונות של שלטון גונסאלס הצליח סולאנה לשמור מרחק משערוריות השחיתות ומ"המלחמה המלוכלכת" נגד המחתרת הבסקית אט"א, שדבקו בגונסאלס.
בשלהי 1995 היה סולאנה השר היחיד שנותר מהרכב ממשלתו הראשונה של גונסאלס. העיתונות הספרדית העלתה השערות לפיהן צפוי סולאנה לתפוס את מקומו של גונסאלס בראשות המפלגה הסוציאליסטית, אולם סולאנה החליט לדלג מהפוליטיקה הספרדית לזירה הבינלאומית.
מזכ"ל נאט"ו

ב-1982 התנגדה המפלגה הסוציאליסטית להצטרפות ספרד לברית נאט"ו, שהייתה מזוהה בשנות המלחמה הקרה עם הגוש המערבי וארצות הברית. אולם לאחר שנבחרה לשלטון ב-1986 שינתה המפלגה את עמדתה ותחת שלטון הסוציאליסטים הצביעו אזרחי ספרד במשאל עם בעד הישארות ספרד כחברה בברית.
ב-5 בדצמבר 1995 מונה סולאנה למזכיר הכללי של ברית נאט"ו במקומו של ווילי קלאס, שנאלץ לפרוש מתפקידו בעקבות שערוריית שחיתות. מועמדותו של סולאנה לתפקיד הייתה שנויה במחלוקת, משום שבעבר התנגד לברית הצפון-אטלנטית ואף פרסם מסמך המפרט 50 סיבות להגיד לא לנאט"ו. כשנשאל על כך הסביר סולאנה כי הוא שמח להיות חלק מנאט"ו מרגע שהברית חדלה להיות כלי במלחמה הקרה.
סולאנה פעל לעצב מחדש את נאט"ו כברית לשיתוף פעולה בפעולות של שמירת השלום. בתקופתו הצטרפו לכוחות נאט"ו חיילי צבא צרפת וספרד, והצטרפו לברית צ'כיה, פולין הונגריה. במאי 1997 נחתם הסכם עם רוסיה ששם קץ למצב האיבה בין ברית נאט"ו לפדרציה הרוסית והניח את היסודות לשיתוף פעולה ביניהן.
ב-1999 פרצה מלחמת קוסובו, שבה לחמו צבא יוגוסלביה ומורדים אלבנים תושבי חבל קוסובו שבסרביה. נאט"ו בראשות סולאנה החליטה שיש להציב בחבל קוסובו כוח לשמירת שלום שיחצוץ בין הצדדים והודיעה על כוונתה לפתוח בהתקפות אוויריות נגד מטרות סרביות אם יוגוסלביה לא תאפשר את הצבתו. לאחר שהמאמצים הדיפלומטיים נכשלו, תקפו כוחות הברית מהאוויר מטרות צבאיות ואזרחיות ביוגוסלביה מבלי לקבל את אישור מועצת הביטחון של האו"ם עקב התנגדותה של רוסיה, בעלת בריתה של סרביה. סולאנה הצדיק את התקיפות במניעים הומניטריים, על מנת למנוע טיהור אתני של קוסובו, בדומה למה שביצעו הסרבים במלחמת בוסניה (1992–1995). בעת ששימש כשר המדע, היה מארחו הרשמי של שר המדע של ישראל עזר ויצמן בעת ביקור בספרד בינואר 1989.
הפגיעה במטרות אזרחיות עוררה ביקורת עד כדי טענות על הפרת אמנת ז'נבה בידי כוחות נאט"ו. בכינוס של מועצת נאט"ו בוושינגטון הסכימו ראשי המדינות החברות בברית לאסטרטגיה חדשה, ששינתה והרחיבה את האופי ההגנתי של הארגון. האסטרטגיה החדשה מתירה התערבות ממניעים הומניטריים במגוון רחב יותר של מצבים מבעבר, וכן מתירה לנאט"ו למנוע ולרסן מצבי משבר.
ביוני 1999 נסוגו הכוחות הסרביים מחבל קוסובו, סולאנה הפסיק את ההפצצות, ומועצת הביטחון של האו"ם התירה לנאט"ו להפעיל כוח שמירת שלום באזור.
ב-6 באוקטובר 1999 סיים סולאנה את תפקידו בראשות ברית נאט"ו, והעביר את התפקיד לג'ורג' רוברטסון הבריטי.
באיחוד האירופי

ביוני 1999 מונה סולאנה לתפקיד הנציג הגבוה של האיחוד האירופי למדיניות חוץ וביטחון. בנובמבר 1999 הוא מונה גם למזכ"ל מועצת האיחוד. המועצה בראשותו החליטה על הקמת כוח תגובה אירופאי מהיר שיכלול 60 אלף חיילים.
בדצמבר 2003 פרסם סולאנה את מסמך אסטרטגיית הביטחון האירופאית, אשר מפרטת את סדרי העדיפויות ומזהה את האיומים העיקריים לביטחון האיחוד האירופי, ובהם הטרור.
תפקידיו של סולאנה הורחבו עוד יותר ביוני 2004, כאשר הוא יועד להתמנות לשר החוץ הראשון של האיחוד האירופי - תפקיד שמשלב בין הנהגת מדיניות החוץ והביטחון של האיחוד לנציב יחסי החוץ של האיחוד. מינוי זה לא יצא אל הפועל, לאחר שאזרחי צרפת דחו במשאל עם את אישור החוקה האירופית במאי 2005.
באיחוד האירופי > תיווך במזרח התיכון

בתפקידו כממונה על מדיניות החוץ והביטחון באיחוד האירופי ממלא סולאנה תפקיד משמעותי בניסיונות התיווך בסכסוך הישראלי-פלסטיני באמצעות תוכנית "מפת הדרכים" שגיבש הקוורטט. סולאנה ביקר בישראל, ברשות הפלסטינית ובמדינות אחרות באזור לעיתים קרובות ונפגש עם מנהיגי האזור.
ביוני 2009, לאחר שנכשלו מאמצי השלום של הקוורטט, אמר סולאנה שיש להקים מדינה פלסטינית גם בלי הסכמים.
באוקטובר 2009 השתתף בועידת הנשיא בהזמנת נשיא המדינה שמעון פרס אמר שיש לפעול נגד מימוש תוכנית הגרעין האיראנית.
הערות שוליים

↑  מנחם רהט, ויצמן למדריד יקיים גם פגישות מדיניות, מעריב, 22 באוקטובר 1989
↑  רויטרס, לונדון, ‏מזכ"ל נאט"ו: מאות אלפים נעקרו מקוסובו, באתר גלובס, 17 במאי 1999
↑  סוכנויות הידיעות, ר"מ פורטוגל מונה לנשיא נציבות האיחוד האירופי, באתר הארץ, 29 ביוני 2004
↑  סולאנה: לצרף מדינות ערב לרביעייה המדינית, באתר הארץ, 19 באפריל 2002
↑  סולאנה בישראל - לא יפגוש את ערפאת, באתר הארץ, 31 באוגוסט 2003
ארנון רגולר, אלוף בן, סולאנה: לא נקבל גדר מדינית אך נבין לעתים גדר נגד טרור, באתר הארץ, 1 בספטמבר 2003
↑  סולאנה בירושלים: מדאיג ששר מזהיר מפינוי מאחזים, באתר גלובס, 26 באוקטובר 2006
סולאנה ברמאללה: מקווים להתפתחויות בקרוב, באתר גלובס, 2 בספטמבר 2007
↑  אסף אוני, ג'קי חורי, חאווייר סולאנה: להקים מדינה פלסטינית גם בלי הסכמים, באתר הארץ, 13 ביולי 2009
↑  חוויאר סולאנה בוועידת הנשיא: אין זמן להפסיד מול איראן, באתר ynet, 21 באוקטובר 2009
| --- | --- |
בקרת זהויות :  NLI: 987007389341305171  PLWABN: 9810668095305606  BIBSYS: 1083674  BNE: XX833278  BnF: cb15066237f (data)  CANTIC: a10282695  GND: 128676582  ISNI: 0000 0001 2124 9161  LCCN: no2005088047  LNB: 000240825  NDL: 001141523  NKC: osd20231180322  NTA: 181741784  SNAC: w6vb5rbh  SUDOC: 074149091  VIAF: 25662193   WorldCat (עם VIAF): 25662193 
סולאנה ב-2005
השולטים בעתיד (ספר)

| --- | --- |
עטיפת הספר 'השולטים בעתיד'
עטיפת הספר 'השולטים בעתיד'
 מידע כללי
 מאת:  רועי צזנה
 שפת המקור:  עברית
 סוגה:  ספר עיון
 הוצאה
 הוצאה:  כנרת זמורה-ביתן דביר
 תאריך הוצאה:  2017
 מספר עמודים:  399
 הוצאה בעברית
 תאריך:  תשע"ז
 קישורים חיצוניים
 מסת"ב:  מסת"ב 978-965-566-404-1
 הספרייה הלאומית:  004052839
השולטים בעתיד : הון-שלטון, טכנולוגיה, תקווה הוא ספרו של העתידן רועי צזנה, חוקר במרכז למחקר סייבר בינתחומי ע"ש בלווטניק באוניברסיטת תל אביב. הספר מתאר מגמות עומק של הפעילות האנושית בהווה ובהן הטיפול בזכויות יוצרים, התפתחות התאגידים הרב-לאומיים ואתגרי הדמוקרטיה הייצוגית ועיקרו - הצגת הסדרים חברתיים פורצי דרך וטכנולוגיות חדשניות כגון כלכלה משתפת, בלוקצ'יין והאופן שאלו יעצבו בעתיד את המבנה החברתי, צורות הממשל ואופי הכלכלה.
תוכן הספר

להלן רשימת חלקי הספר:
תוכן הספר > חלק ראשון : הכוחות המניעים הטכנולוגיים

מזעור, קישוריות, בינה מלאכותית, אנרגיה ועתיד האנרגיה הסולארית, חיישנים, האינטרנט של הדברים
תוכן הספר > חלק שני : עולם ללא פרטיות - עולם בשליטת הלווייתן

עולם ללא פרטיות, מחשוב לביש, חוק הפטריוט, תעמולת בחירות במדינות המערב וניתוח תעמולת הבחירות של הליכוד בבחירות 2015, הסוכנות של ארצות הברית לביטחון לאומי, טרור של זאב בודד, לוחמה ביולוגית
תוכן הספר > חלק שלישי : הכרישים שמנסים להפוך לכרישי-לווייתן

אלגוריתמי החיפוש של פייסבוק וגוגל, מיזוגים ורכישות, Airbnb, אובר, רובוטים שמחליפים בני אדם בעולם העבודה, פלוטונומיה, תאוריית קונספירציה
תוכן הספר > חלק רביעי : הכוח שעובר לסרדינים

פיצוץ אוכלוסין, חוזים חכמים, ארגוני דאו ולהקות מבוזרות, אחסון משותף של מידע, שיתוף ציבור, מדינות ענן, ויקיפדיה
ויליאם גארו

סר ויליאם גארו (באנגלית: William Garrow; ‏13 באפריל 1760 – 24 בספטמבר 1840) היה משפטן, בריסטר, שופט וחבר הפרלמנט של הממלכה המאוחדת.
ידוע בעיקר הודות לרפורמות שערך בשיטת המשפט הבריטית, והשפעתו על הליטיגציה ועל אופן ניהול המשפט של בעלי הדין במשפט הפלילי, וזאת, בין השאר, על ידי הכנסת טכניקות חדשות של חקירה נגדית של עדים.
ביוגרפיה

חינוכו של גארו נווט על ידי אביו שהיה כומר אנגליקני, ועמד בראש מוסד חינוכי כנסייתי; לאחר סיים את לימודי המשפטים, החל להופיע בבית המשפט הפלילי של לונדון, האולד ביילי, והפך במהרה לסנגור פלילי מוערך. בשנת 1793 קיבל מינוי של 'יועץ הממלכה' לענייני חקיקה.
בשנת 1805 נבחר לבית הנבחרים הבריטי, שם כיהן בשנים 1805–1807 ו-1812–1817. בסיום כהונתו מונה לשופט, תפקיד בו החזיק במשך 15 שנה.
בשנת 2009 הפיק ה-BBC סדרת טלוויזיה המבוססת על חייו גארו כסנגור פלילי, תחת השם המשפט של גארו. לאחר שידור העונה הראשונה, הופקו שתי עונות נוספות ששודרו בשנת 2010 ובשנת 2011.
חטיבת ה-AFC

| --- | --- |

 תחום:  פוטבול 
 מדינות:  ארצות הברית 
 תקופת הפעילות:  1970–הווה (כ־54 שנים) 
 
חטיבת הפוטבול האמריקאית (באנגלית: American Football Conference; ר"ת: AFC), היא אחת משתי החטיבות בליגת ה-NFL, ליגת הפוטבול הבכירה של ארצות הברית.
חטיבת ה-AFC נוצרה בשנת 1970 לאחר איחוד של ליגת ה-American Football League עם ליגת ה-NFL. באותה שנה של האיחוד היו 13 קבוצות בחטיבה, 10 קבוצות שמקורן ב-AFL יחד עם קליבלנד בראונס, פיטסבורג סטילרס ובולטימור קולטס שמקורן ב-NFL יצרו את החטיבה מנגד חטיבת ה-National Football Conference‏ (NFC) הכילה 13 קבוצות כולן במקור מליגת ה-NFL.
בשנת 1995 הצטרפה לחטיבה ג'קסונוויל ג'אגוארס.
בשנת 1996 קליבלנד בראונס עברה לעיר בולטימור, שמה הוחלף לבולטימור רייבנס אך הזכאות להיסטוריה ולשם קליבלנד בראונס נותרה בידי הליגה ונשמרה לקראת הקמתה של קבוצה חדשה בעתיד בקליבלנד.
בשנת 1999 חודשה קליבלנד בראונס ונוספה לחטיבת ה-AFC.
בשנת 2002 הצטרפה יוסטון טקסאנס לחטיבה.
בשנת 2002 הוחלט לשנות את החלוקה לארבעה בתים, צפון, דרום מזרח ומערב, חלוקה זו נשארה עד היום.
| קבוצות ליגת ה-NFL> חטיבת ה-AFC | קבוצות ליגת ה-NFL> חטיבת ה-AFC | קבוצות ליגת ה-NFL> חטיבת ה-AFC | קבוצות ליגת ה-NFL> חטיבת ה-AFC | קבוצות ליגת ה-NFL> חטיבת ה-NFC | קבוצות ליגת ה-NFL> חטיבת ה-NFC | קבוצות ליגת ה-NFL> חטיבת ה-NFC | קבוצות ליגת ה-NFL> חטיבת ה-NFC |
| --- | --- | --- | --- | --- | --- | --- | --- |
| הבית המזרחי | הבית הצפוני | הבית הדרומי | הבית המערבי | הבית המזרחי | הבית הצפוני | הבית הדרומי | הבית המערבי |
| באפלו בילס | בולטימור רייבנס | יוסטון טקסאנס | דנוור ברונקוס | דאלאס קאובויס | שיקגו ברס | אטלנטה פאלקונס | אריזונה קרדינלס |
| מיאמי דולפינס | סינסינטי בנגלס | אינדיאנפוליס קולטס | קנזס סיטי צ'יפס | ניו יורק ג'איינטס | דטרויט ליונס | קרוליינה פנתרס | לוס אנג'לס ראמס |
| ניו אינגלנד פטריוטס | קליבלנד בראונס | ג'קסונוויל ג'אגוארס | לאס וגאס ריידרס | פילדלפיה איגלס | גרין ביי פקרס | ניו אורלינס סיינטס | סן פרנסיסקו 49' |
| ניו יורק ג'טס | פיטסבורג סטילרס | טנסי טייטאנס | לוס אנג'לס צ'רג'רס | וושינגטון קומנדרס | מינסוטה ויקינגס | טמפה ביי באקנירס | סיאטל סיהוקס  |
ערך זה הוא קצרמרבנושא פוטבול. אתם מוזמנים לתרום לוויקיפדיה ו.
וילי כהן

| --- | --- |

 לידה:  12 בדצמבר 1888 ברסלאו, הקיסרות הגרמנית 
 פטירה:  29 בנובמבר 1941 (בגיל 52) קובנה, ליטא 
 מדינה:  הרייך הגרמני 
 מפלגה:  המפלגה הסוציאל-דמוקרטית של גרמניה 
 
ד"ר וילי כהן (בגרמנית: Willy Cohn;‏ 12 בדצמבר 1888, ברסלאו - 25 בנובמבר 1941, קובנה) היה היסטוריון ופדגוג יהודי-גרמני.
קורות חיים

כהן, בן למשפחת אנשי עסקים נודעת ומכובדת, עוטר במלחמת העולם הראשונה בצלב הברזל.
הוא פרסם מאות מאמרים בנושאים היסטוריים והחל מ-1919 לימד בגימנסיה בעירו עד שפוטר משם עקב יהדותו בעקבות תקנות אנטישמיות. עד היום מהווים כתביו של כהן מקור אמין ונדיר להתנהלות הקהילה היהודית בברסלאו בתקופתו.
לאחר עליית הנאצים לשלטון בגרמניה, גברו ההגבלות והלחץ מצד השלטון על הקהילה היהודית. למרות זאת, נשאר כהן עם אשתו השנייה גרטרוד ושתי בנותיו בגרמניה, כיוון שהרגיש קשור למדינה (שני ילדיו מנישואיו הראשונים ובתו מנישואיו השניים היגרו מגרמניה לפני נובמבר 1940).
במהלך חייו כתב יומן אישי שמשמש עדות ייחודית להתנהלות הקהילה היהודית בברסלאו בתקופתו. יומן זה ראה אור בגרמניה, נלמד שם ואף תורגם לעברית לצד ספר זיכרונות פרי עטו.
ב-21 בנובמבר 1941 הוצאו מבתיהם כאלף יהודי ברסלאו, ובהם כהן ומשפחתו, נכלאו בתחנת ריכוז בעיר, וב-25 בנובמבר הועלו על רכבת לליטא. ב-29 בנובמבר, בהגיעם לקובנה, נורו למוות וילי כהן, אשתו גרטרוד ושתי בנותיו סוזנה ותמרה וכל נוסעי הרכבת יחד עם כאלף יהודים שהובלו לשם מווינה.
כיום נמצאים יומניו המקוריים בארכיון המרכזי לתולדות העם היהודי בירושלים. הם ראו אור לראשונה בשפה הגרמנית בדצמבר 2006.
כתביו

פרק זה לוקה בחסר. אנא תרמו לוויקיפדיה ו.
זיכרונותיו בתרגום לעברית:
זכרונותיי: קורות משפחה יהודית בברסלאו, גרמניה, בשנים 1888–1953 כפי שנכתבו על ידיו בשנת 1941, זמן קצר לפני שנספה עם משפחתו בידי הנאצים בקובנה; תרגם מגרמנית: אברהם כהן, מעוז חיים: משפחת אברהם כהן, 1999.
בציפורני הרייך השלישי: יומנו של וילי כהן 1933–1941; תרגום: אברהם (ארנסט) כהן; בעריכת: תמר כהן גזית, ירושלים: הוצאת ספרים ע"ש י"ל מאגנס, בשיתוף עם מרכז קבנר, 2014.
חוסה לואיס קוצ'ופו

חוסה לואיס קוצ'ופו (בספרדית: José Luis Cuciuffo‏ 1 בפברואר 1961 – 11 בדצמבר 2004) היה כדורגלן ארגנטינאי ששיחק בעמדות הבלם והמגן.
קוצ'ופו, יליד קורדובה, שיחק לאורך הקריירה במספר קבוצות בארגנטינה, ובלט בעיקר במדי ולס סארספילד ובוקה ג'וניורס. כמו כן שיחק בשלוש קבוצות שונות מעיר הולדתו (הורקאן, טאז'רס ובלגראנו), ושלוש עונות בצרפת.
עם תפקוד גבוה במספר עמדות בקו האחורי, היה קוצ'ופו לשחקן טכני ומגוון, וערך 21 הופעות במדיה של נבחרת ארגנטינה. הוא היה שותף לזכייתה של הנבחרת במונדיאל 1986, וכן ייצג את הנבחרת בשני טורנירי קופה אמריקה.
קוצ'ופו מצא את מותו בתאונה בשנת 2004, לאחר שנורה מרובה הציד שלו שהיה מונח בין רגליו בזמן שנהג למסע ציד. הוא היה בן 43 במותו, והיה לאלוף העולם הראשון מארגנטינה שהלך לעולמו.